Сдружението на децата бежанци от Егейския дел на Македония () е македонистка емигрантска организация в Торонто, Канада. Създадена е от деца бежанци от Егейска Македония или техни наследници през 1978 година с цел да подготви общомакедонска среща на политическите емигранти след края на Гражданската война в Гърция. През 1988 година се провежда такава среща, като на нея се стига да идеята за учреждаване на Сдружението на македонците от Егейския дял на Македония през 1989 година, което обединява бежанците в Северна Македония. След 1991 година Сдружението на децата бежанци лобира за международното признаване на републиката. Централата на сдружението се намира в Скопие, негов председател е Георги Доневски. Едноименно дружество съществува и в Мелбърн, Австралия, като негов председател е Янко Калинчев.